Na podlagi prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1), sedmega odstavka 57.člena in tretjega odstavka 70. člena Zakona o javnih uslužbencih ((Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) Ministrstvo za infrastrukturo, Direkcija RS za infrastrukturo(v nadaljevanju Direkcija), Hajdrihova ulica 2a, Ljubljana, objavlja prosto uradniško delovno mesto

**PODSEKRETAR (šifra DM 508) v Službi za evropske zadeve in tehnično regulativo**

Delovno razmerje bo sklenjeno za določen čas do 31. 12. 2024, s polnim delovnim časom, s trimesečnim poskusnim delom, za izvajanje nalog v okviru projektov iz dogovorov za razvoj regij.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* Visokošolsko univerzitetno izobraževanje (prejšnje)/visokošolska univerzitetna izobrazba (prejšnja), specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja), magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja), magistrsko izobraževanje (druga bolonjska stopnja)/magistrska izobrazba (druga bolonjska stopnja)
* najmanj 6 let delovnih izkušenj,
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo v primerih določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03 z nadaljnjimi spremembami in dopolnitvami).

Delovno področje:

* neposredna pomoč pri v izvajanju strokovnih nalog v okviru projektov za razvoj regij,
* samostojno oblikovanje sistemskih rešitev in drugih najzahtevnejših gradiv v okviru projektov za razvoj regij,
* vodenje in sodelovanje v najzahtevnejših projektnih skupinah,
* opravljanje drugih najzahtevnejših nalog skladno z navodili nadrejenega.

Prijava mora vsebovati:

1. pisno izjavo kandidata o izpolnjevanju pogojev glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena;
2. pisno izjavo kandidata o izpolnjevanju pogoja delovnih izkušenj, v kateri kandidat navede datum (dan, mesec in leto) pričetka opravljanja dela in datum (dan, mesec in leto) prekinitve opravljanja dela pri posameznem delodajalcu, ter kratko opiše delo, ki ga je opravljal pri tem delodajalcu;
3. pisno izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
1. pisno izjavo kandidata, da za namen tega postopka dovoljuje Ministrstvu za infrastrukturo pridobitev podatkov o izpolnjevanju pogojev za zasedbo delovnega mesta iz uradnih evidenc,
2. pisno izjavo kandidata, da je seznanjen, da bo Ministrstvo za infrastrukturo podatke, ki jih je navedel v prijavi, obdelovalo za namen izvedbe te objave.

V primeru, da kandidat z vpogledom oz. s pridobitvijo podatkov o izpolnjevanju pogojev za zasedbo predmetnega delovnega mesta iz uradnih evidenc ne soglaša, bo moral sam predložiti ustrezna dokazila.

**Prijava na prosto delovno mesto mora biti obvezno pripravljena na obrazcu »Vloga za zaposlitev«, ki je priloga te objave. Kandidat mora v obrazcu izpolniti vse rubrike ter priložiti tudi podpisano izjavo o izpolnjevanju pogojev.**

Strokovna usposobljenost kandidatov se bo presojala na podlagi priloženih izjav ali razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Pri izbiri bodo imeli prednost kandidati z izkušnjami pri izvajanju EU projektov in uporabi aplikacije (e-MA) za spremljanje izvajanja projektov, ki so sofinancirani iz evropskih skladov.

Delovno razmerje bo sklenjeno s pogodbo o zaposlitvi za določen čas, do 31. 12. 2024, do zaključka izvedbe projektov v okviru dogovorov za razvoj regij, s polnim delovnim časom, s trimesečnim poskusnim delom.

Izbrani kandidat ne bo imenovan v uradniški naziv, pravice mu bodo določene glede na uradniški naziv podsekretar. Izbrani kandidat bo delo opravljal v poslovnih prostorih Ministrstva za infrastrukturo, Direkcije RS za infrastrukture, Hajdrihova ulica 2a, 1000 Ljubljana.

Kandidat pošlje prijavo (na priloženem obrazcu Vloga za zaposlitev) v zaprti ovojnici z označbo: "za prosto delovno mesto – PODSEKRETAR (št. DM 508), na naslov: Ministrstvo za infrastrukturo, Služba za kadrovske zadeve, Tržaška cesta 19, 1000 Ljubljana. Rok za vlaganje prijav je 8 dni po objavi na osrednjem spletnem portalu gov.si ter spletni strani Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mzi@gov.si pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem postopku bo objavljeno na osrednjem spletnem portalu gov.si.

Informacije o izvedbi postopka daje ga. Katarina Kurmanšek, tel. (01) 478 8269, informacije o delovnem področju pa ga. Irena Zore Willenpart, tel. (01) 478 8002.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

S posredovanjem vloge za zaposlitev kandidat jamči, da so osebni podatki, ki jih posreduje Direkciji RS za infrastrukturo, točni, ažurni in popolni.

Pri Direkciji RS za infrastrukturo spoštujemo pravico do zasebnosti, zato z osebnimi podatki kandidatov ravnamo odgovorno ter skladno s Splošno uredbo o varstvu podatkov (GDPR) in veljavnim Zakonom o varstvu osebnih podatkov. Informacije o obdelavi osebnih podatkov za področje iskalcev zaposlitve so dostopne na spletni povezavi ([www.di.gov.si](http://www.di.gov.si)). Na željo kandidata lahko informacije o obdelavi osebnih podatkov posredujemo po pošti.

Priloga:

* obrazec »Vloga za zaposlitev«